ai4bharat/Pralekha huggingface dataset:
सुक्ष्म, लघु आणि मध्यम उदयोग मंत्रालय
स्थानिक उत्पादनांना मदतीचा हात देण्यासाठी केव्हीआयसी आली पुढे
नवी दिल्ली, 13 मे 2020
खादी आणि ग्रामोद्योग आयोग  पंतप्रधान नरेंद्र मोदी यांच्या ‘व्होकल फॉर लोकल’ आवाहनासाठी आणि भविष्यात त्याला ‘जागतिक’ स्तरावर नेण्यासाठी सज्ज झाले आहे. पंतप्रधानांनी स्थानिक उत्पादनांना प्रोत्साहन देण्याचे आवाहन केल्यानंतर लगेच दुसऱ्या दिवशी केव्हीआयसी ने पीएमईजीपी कार्यक्रमांतर्गत, प्रकल्पांची अंमलबजावणी वेगाने व्हावी यासाठी अनेक मार्गदर्शक तत्वे जारी केली आहेत.
केव्हीआयसीचे अध्यक्ष विनय कुमार सक्सेना यांनी आज संबंधित संस्थांना पीएमईजीपी अंतर्गत प्राप्त अर्जांची छाननी करून ते अर्ज 26 दिवसांच्या आत निधी वितरण करण्यासाठी बँकांकडे पाठवण्याचे आदेश दिले. त्यांनी हा कालवधी 15 दिवसांपर्यंत आणण्याचे देखील आदेश दिले. प्रस्ताव तयार करण्यासाठी अर्जदाराला मार्गदर्शन करणे आणि कर्ज मंजूर होईपर्यंत त्याला मदत करणे हे अंमलबजावणी करणाऱ्या संस्थेसाठी बंधनकारक असेल. लवकरात लवकर कर्ज मंजूर करून घेण्यासाठी सर्व संस्था बँकासोबत पाठपुरावा करतील.
सुधारित मार्गदर्शक तत्त्वांनुसार, केव्हीआयसीचे मुंबई येतील निरीक्षण कक्ष दररोज अर्जाच्या प्रक्रियेवर लक्ष ठेवेल आणि आणि दर पंधरवड्याला अंमलबजावणी संस्थेला आपला अभिप्राय कळवेल. यानंतर प्रगती अहवाल केव्हीआयसीचे मुख्य कार्यकारी अधिकारी आणि अध्यक्षां समक्ष ठेवला जाईल.
सक्सेना म्हणाले की, पंतप्रधानांनी स्थानिक उत्पादनांना प्रोत्साहन देण्याचे आवाहन केल्यानंतर ही सुधारित मार्गदर्शक तत्वे जारी करण्यात आली आहेत. “पंतप्रधानांनी म्हंटल्याप्रमाणे ‘आत्मनिर्भर’ हा आता मंत्र झाला आहे. पीएमईजीपी अंतर्गत, प्रक्रिया सुलभ केल्यानंतर स्थानिक उत्पादन वाढीस अधिक वेग येईल. हे कमी कालावधीत अधिकाधिक रोजगार निर्मितीची खात्री देईल” असे सक्सेना म्हणाले. खादी आणि ग्रामोद्योगाचे स्थानिक ते जागतिक स्तरावर परिवर्तन हे इतर स्थानिक उद्योग आणि उपक्रमांसाठी अध्ययनाचा विषय असेल. “नोडल संस्था म्हणून पीएमईजीपी अंतर्गत येणाऱ्या प्रकल्पांना मदतीचा हात देण्यासाठी केव्हीआयसी वचनबद्ध आहे” असेही ते म्हणाले.
स्थानिक उत्पादनाला प्रोत्साहन देण्यासाठी प्रत्येक जिल्ह्यात किमान प्रत्येक एका युनिट मध्ये एन 95 मास्क, व्हेंटिलेटर किंवा त्याच्याशी संबधित उपकरणे, वैद्यकीय कर्मचाऱ्यांसाठी पीपीई कीट, सॅनिटायझर्स / लिक्विड हँड वॉश, थर्मल स्कॅनर तसेच अगरबत्ती आणि साबण यांचे उत्पादन घेतले जाईल असा निर्णय घेण्यात आला आहे. देशातील सध्याच्या कोविड-19 च्या परिस्थितीमुळे वाढती मागणी पूर्ण करण्यासाठी हा निर्णय घेण्यात आला आहे.
सुधारित मार्गदर्शक तत्वांनुसार अंमलबजावणी करणार्या संस्थांनी छाननीच्या वेळी अर्जदाराला 100 पैकी किमान 60 गुण मिळाले आहेत याची खात्री करुन घ्यावी. त्याचप्रमाणे बँक स्तरावर अर्ज नामंजूर होण्याचे प्रणाम कमी करण्यासाठी कच्च्या मालाची उपलब्धता, मनुष्यबळ, वाहतुकीची सुविधा आणि वीज यासारख्या तांत्रिक व्यवहार्यतेची तपासणी करणे आवश्यक आहे.
त्याचप्रमाणे अंमलबजावणी संस्था बाजार अध्ययन, प्रस्तावित उत्पादनांच्या मागणीचे मूल्यांकन, परिसरातील समान प्रकल्प आणि बाजाराची धोरण देखील तपासतील. प्रस्ताव निवडलेल्या बँकेच्या अखत्यारीतच येईल हे अंमलबजावणी संस्था सुनिश्चित करेल.B.Gokhale/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
संरक्षण मंत्रालय
86 वा हवाई दल दिन : हवाई प्रात्यक्षिके
नवी दिल्ली, 30 सप्टेंबर 2018
86 वा भारतीय हवाई दल दिन येत्या 8 ऑक्टोबरला साजरा होणार आहे. गाझियाबाद इथे हवाई दलाच्या हिंडन इथे यानिमित्त चित्तथरारक हवाई प्रात्यक्षिके आयोजित करण्यात आली आहेत. यासाठी येत्या 1 ऑक्टोबर पासून सराव करण्यात येणार आहे.
वझीरपूर पूल-करवलनगर-अफजलपूर- हिंडन-शामली-जीवाना-चांदीनगर,- हिंडन,हापूर –फिलुका-गाझियाबाद- हिंडन परिसरात ही विमाने कमी उंचीवरून उडतील. आकाशगंगाच्या स्काय डायव्हरद्वारे या प्रात्यक्षिकांना आठ वाजता सुरवात होणार आहे.
विमानाना विशेषतः कमी उंचीवरून उडणाऱ्या विमानांना पक्ष्यांमुळे मोठा धोका असतो. उघड्यावरचे खाद्य पदार्थ खाण्यासाठी पक्षी येतात हे लक्षात घेऊन या दरम्यान वैमानिक, मैदानावरची जनता आणि विमानाच्या सुरक्षिततेसाठी दिल्ली, गाझियाबाद आणि नजीकच्या परिसरातल्या जनतेने अन्न पदार्थ उघड्या जागी टाकू नये असे आवाहन हवाई दलाने केले आहे. एखादा मृत प्राणी अथवा त्याचा सांगाडा उघड्यावर आढळून आल्यास नागरिकांनी नजीकच्या हवाई दल अथवा पोलीस ठाण्याला माहिती द्यावी. पक्ष्याकडून धोक्याचा मुकाबला करणाऱ्या अधिकाऱ्याला 8376049624 या क्रमांकावर संपर्क करावा अथवा एस एम एस करावा असे आवाहन करण्यात आले आहे.
N. Sapre/N. Chitale/D.Rane
(Visitor Counter : 49
नागरी उड्डाण मंत्रालय
हवाई वाहतूक क्षेत्रातील रोजगारासाठी पोर्टल सुरु
नवी दिल्ली, 29 ऑगस्ट 2019
हवाई वाहतूक क्षेत्रातील रोजगारासाठी नागरी हवाई वाहतूक राज्यमंत्री  हरदीप सिंह पुरी यांच्या हस्ते आज एका पोर्टलचा प्रारंभ करण्यात आला.
हवाई वाहतूक क्षेत्रातील विविध उपक्षेत्रात नोकरी शोधणाऱ्यांना नोंदणीसाठी सामायिक मंच पुरवणे हा या पोर्टलचा हेतू आहे.
हे पोर्टल मंत्रालयाच्या संकेतस्थळावर उपलब्ध आहे.
http://aviationjobs.co.in/
R.Tidke/S.Kakade/D.Rane
(Visitor Counter : 79
पंतप्रधान कार्यालय
पंतप्रधानांनी गोव्यात लसीकरणाची पहिली मात्रा देण्याचे काम 100 टक्के पूर्ण झाल्याबद्दल गोव्याचे केले कौतुक
पंतप्रधान नरेंद्र मोदी यांनी गोवा सरकारने पात्र लोकसंख्येचे 100% कोविड -19 लसीकरण पूर्ण केल्याबद्दल गोवा सरकारची प्रशंसा केली आहे.
गोव्याचे मुख्यमंत्री डॉ.प्रमोद सावंत यांचे अभिनंदन केल्याचा आपला एक ट्विटर संदेश सामायिक करताना पंतप्रधान म्हणाले, "भले शाबास गोवा! कठोर परिश्रम आणि एकात्मिक भावनेने केलेले कार्य त्याचप्रमाणे आमचे वैद्यकीय तज्ञ तसेच नवनिर्माणकर्त्यांच्या सामर्थ्याने साध्य झालेला उत्कृष्ट प्रयत्न."
पंतप्रधान कार्यालय
‘अमृतपेक्स 2023’या राष्ट्रीय टपाल तिकीट प्रदर्शनात शालेय विद्यार्थ्यांच्या सक्रिय सहभागाचे पंतप्रधानांनी केले कौतुक
नवी दिल्ली, 15 फेब्रुवारी 2023
स्वातंत्र्याच्या अमृत महोत्सवांतर्गत आयोजित ‘अमृतपेक्स2023’ या राष्ट्रीय टपाल तिकिटांच्या प्रदर्शनात शालेय विद्यार्थ्यांच्या सक्रिय सहभागाबद्दल पंतप्रधान म्हणाले की, पत्रलेखन आणि पत्रलेखनात अधिक रस निर्माण करण्याचा हा एक चांगला मार्ग आहे.
भारतीय टपाल खात्याच्या ट्विटसना उत्तर देताना, पंतप्रधान म्हणाले;
“टपाल तिकिटांचा संग्रह आणि पत्रलेखनात आणखी रस निर्माण करण्याचा हा उत्तम मार्ग आहे. मला आशा आहे की, आणखी युवक या उपक्रमात सहभागी होतील.”
S.Thakur/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
महाराष्ट्र मेट्रो रेल्वे कॉर्पोरेशन लिमिटेड  कोविड विरुद्ध लढाईसाठी सज्ज
3000 मेट्रो कामगारांची आरोग्य तपासणी; डॉक्टरांचं पथक तैनात, दररोज होत आहे तपासणी
नागपूर, 5 मे 2020
कोरोना विषाणूचा प्रादुर्भाव लक्षात घेता महा मेट्रोच्या वतीने ठोस पावले उचलण्यात आली आहेत. मेट्रो कामगारांसह कर्मचाऱ्यांच्या आरोग्य तपासणीबाबत विशेष दक्षता घेतली जात आहे. मेट्रो स्टेशनवर तैनात असलेल्या सुरक्षा कर्मचाऱ्यांचीही दररोज तपासणी केली जात आहे. कामगार वसाहतीत दररोज दोन्ही वेळेस 3000 हून अधिक कामगारांना महा मेट्रोच्या वतीने सकाळी न्याहारी, चहा आणि भोजन दिले जात आहे.
प्रत्येक कामगार आणि कर्मचाऱ्यांना मास्क आणि सॅनिटायझरचा वापर करण्याची सूचना देण्यात आली आहे. वेळोवेळी अधिकाऱ्यांकडून अचानक तपासणी केली जाते आणि त्यांची चौकशीही केली जाते. स्वच्छतेसंदर्भात विशेष दक्षता घेण्याच्या सूचनाही काटेकोरपणे पाळल्या जात आहेत. महा मेट्रोच्या वतीने कामगार आणि कर्मचाऱ्यांच्या कौटुंबिक भावनाही जपल्या जात आहेत.
डॉक्टरांची टीम तैनातः
दिलेल्या सूचनांनुसार महा मेट्रोच्या वतीने कामाच्या विविध ठिकाणी आणि महा मेट्रो मध्ये कार्यरत कर्मचारी आणि रहिवासी कॉलनीमध्ये 12 डॉक्टरांची टीम नियुक्त करण्यात आली आहे. डॉक्टरांची टीम कर्मचार्यांमध्ये जनजागृती मोहीम राबवतआहे. याशिवाय पॅरा मेडिकल टीमबरोबरच रुग्णवाहिका देखील उपलब्ध करण्यात आली आहे.
तीन हजाराहून अधिक कर्मचार्यांची तपासणी: इन्फ्रारेड थर्मामीटरच्या माध्यमातून कामगार आणि कर्मचाऱ्यांची तपासणी केली जात आहे. तपासलेल्या कर्मचाऱ्यांच्या नोंदी सुरक्षित ठेवल्या जात आहेत. तपासणी करताना, रोगाची संभाव्य लक्षणं तपासण्यासाठी इन्फ्रारेड थर्मामीटरचा वापर केला जात आहे. या कर्मचार्यांमध्ये या आजारांची कोणतीही लक्षणे दिसल्यास, पुढील 14 दिवस विशेष लक्ष ठेवले जात आहे. या कर्मचार्यांनी भेट दिलेल्या ठिकाणांमध्ये आजारपणाचा काही संबंध आहे का? याबाबत माहिती माहिती घेतली जात आहे.
महा मेट्रोच्या वतीने सूचनावली:
महा मेट्रोने आपल्या कर्मचारी व अधिकाऱ्यांसाठी विशेष सूचनावली तयार केली आहे. स्वच्छतेसंदर्भात विशेष लक्ष देण्याच्या सूचना देण्यात आल्या आहेत. रजेवर गेलेले अधिकारी, कर्मचारी आणि कंत्राटदारांना त्यांच्या सुटीच्या काळातील भेट दिलेल्या ठिकाणांची माहिती देण्याची सूचना देण्यात आली आहे. प्रकल्प प्रमुख, जनरल कन्सल्टन्ट अंतर्गत एक नियंत्रण कक्ष स्थापन करण्यात आला आहे. या केंद्राद्वारे सर्व कामांची काळजी घेण्याची जबाबदारी निश्चित करण्यात आली आहे.
अर्थ मंत्रालय
अर्थमंत्र्यांची वित्तीय क्षेत्र आणि अर्थसंकल्पपूर्व चर्चा संपन्न
नवी दिल्ली, 13 जून 2019
केंद्रीय अर्थ आणि कंपनी व्यवहार मंत्री निर्मला सितारामन यांनी आज नवी दिल्लीत वित्तीय क्षेत्र आणि भांडवली बाजाराच्या प्रतिनिधींशी अर्थसंकल्पपूर्व चर्चा केली.
भांडवली बाजार, वित्तीय क्षेत्र, बिगर बँकिंग वित्तीय कंपन्या आणि पर्यायी गुंतवणूक निधी यासह विविध मुद्यांवर या बैठकीत चर्चा करण्यात आली.
या बैठकीला अर्थ आणि कंपनी व्यवहार राज्यमंत्री अनुराग ठाकूर, वित्त सचिव सुभाष बर्ग, महसूल सचिव अजय पांडे तसेच अर्थमंत्रालयाचे वरिष्ठ अधिकारी उपस्थित होते. भारतीय बाजारपेठेला चालना देण्यासाठी वित्तीय क्षेत्र आणि भांडवली बाजाराच्या प्रतिनिधींनी अनेक सूचना मांडल्या. यामध्ये प्रादेशिक बँकांमध्ये निधीचा ओघ, वित्तीय क्षेत्र विकास परिषदेची वाढीव भूमिका, तरलता, सरकारच्या अल्पबचत योजनांवरील व्याजदराचा आढावा आदी मुद्यांचा समावेश आहे.
B.Gokhale/S.Kane/P.Kor
(Visitor Counter : 93
रेल्वे मंत्रालय
रेल्वेच्या जागांवर असलेल्या बेवारशी वाहनांविरोधात रेल्वे पोलिसांची ‘ऑपरेशन नंबर प्लेट’ मोहीम
(नवी दिल्ली, 13 ऑगस्ट 2019
रेल्वे विभागाच्या सर्व जागा, परिसर आणि वाहनतळांवर ठेवलेल्या बेवारशी वाहनांचा तपास करण्यासाठी रेल्वे संरक्षण दलाने विशेष मोहीम सुरू केली आहे. ‘ऑपरेशन नंबर प्लेट’ असे या मोहिमेचे नाव असून आरपीएफचे महासंचालक अरुण कुमार यांच्या नेतृत्वाखाली स्थानिक पोलिसांच्या सहकार्याने ही मोहीम राबवली जात आहे.
रेल्वे परिसरात असलेली अवैध बेवारशी वाहने प्रवासी आणि कर्मचाऱ्यांसाठी धोकादायक ठरू शकतात. तसेच 15 ऑगस्टच्या स्वातंत्र्यदिनाच्या पार्श्वभूमीवर खबरदारीचा उपाय म्हणून ही मोहीम राबवली जात आहे. या मोहिमेदरम्यान 9 ते 11 ऑगस्ट या कालावधीत देशभरातल्या 466 रेल्वे स्थानकांवर तपासणी करण्यात आली. या दरम्यान 4 चोरीला गेलेली वाहने सापडली तसेच 3 हजार 943 वाहनांवर कोणीही मालकी हक्क दाखवला नाही. त्यापैकी 894 संशयित वाहनांची तपासणी सुरू आहे. तसेच 2 हजार 34 वाहने नो पार्किंग क्षेत्रात आढळली. त्यांच्यावर कारवाई करण्यात येत आहे. अवैध पार्किंग संदर्भात 59 हजार रुपयांचा दंड वसूल करण्यात आला आहे.
S.Tupe/R.Aghor/P.Kor
अन्न प्रक्रिया उदयोग मंत्रालय
नरेंद्र सिंह तोमर यांनी अन्न प्रक्रिया उद्योग मंत्रालयाचा कार्यभार स्वीकारला
केंद्रीय कृषी आणि शेतकरी कल्याण मंत्री नरेंद्र सिंह तोमर यांनी आज पंचशील भवन इथे अन्न प्रक्रिया उद्योग मंत्री म्हणून कार्यभार स्वीकारला. अन्न प्रक्रिया उद्योग राज्य मंत्री रामेश्वर तेली आणि या मंत्रालयाच्या सचिव पुष्पा सुब्रमण्यम यांनी तोमर यांचे स्वागत केले. मंत्रालयाचे वरिष्ठ अधिकारीही यावेळी उपस्थित होते. तोमर यांनी सर्व वरिष्ठ अधिकाऱ्यांची भेट घेऊन मंत्रालयाच्या योजनांचा आढावा घेतला. तोमर हे कृषी आणि शेतकरी कल्याण, ग्रामीण विकास, पंचायती राज मंत्रीही आहेत.
अन्न प्रक्रिया उद्योगाचा विकास होत असून युवकांना रोजगाराच्या संधी प्राप्त व्हाव्यात, शेतकऱ्यांना त्यांच्या कृषी मालाला चांगला भाव मिळून त्यांना फायदा व्हावा, ग्राहकांना वस्तू उपलब्ध व्हाव्यात यासाठी अन्न प्रक्रिया उद्योग मंत्रालय सर्वतोपरी प्रयत्न करत असल्याचे तोमर यांनी यावेळी बोलतांना सांगितले.
ही उद्दिष्टे साध्य करण्यासाठीअन्न प्रक्रिया उद्योग मंत्रालय या क्षेत्रात देशातून आणि परदेशातूनही गुंतवणूक आकर्षित व्हावी यासाठी तसेच अन्न प्रक्रिया हा राष्ट्रीय उपक्रम ठरावा याकरिता प्रयत्नशील आहे. मंत्रालयाची उद्दिष्टे याप्रमाणे आहेत-
कृषी उत्पादनाच्या मूल्य वर्धनातून शेतकऱ्याचे उत्पन्न वाढवणे
साठवणुकीसाठी पायाभूत सुविधांचा विकास, वाहतूक याद्वारे अन्न प्रक्रिया साखळीत विविध स्तरावर नासाडी कमी करणे,
अन्न प्रक्रिया उद्योगात देशांतर्गत आणि बाह्य स्त्रोता कडूनही आधुनिक तंत्रज्ञानाचा समावेश
- अन्न प्रक्रियेत उत्पादन आणि प्रक्रिया विकास, पॅकेजविषयक सुधारणा यासाठी संशोधन आणि विकासाला प्रोत्साहन
- धोरणात्मक सहाय्य, पायाभूत निर्मिती, क्षमता वृद्धी आणि या क्षेत्राच्या विकासासाठी सहाय्यक उपाय योजना
- प्रक्रिया केलेल्या अन्न उत्पादनाच्या निर्यातीला प्रोत्साहन.
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय अन्नधान्य गोदामांतील साठवणूकीसाठी आवश्यक क्षमता
नवी दिल्ली, 12 फेब्रुवारी 2021
दिनांक 31 डिसेंबर 2020 पर्यंत एकूण धान्य साठा  हा 529.29 लाख मेट्रिक टन इतका असून भारतीय खाद्य महामंडळ आणि राज्यस्तरीय संस्था  यांची साठवणूक क्षमता 819.19 लाख मेट्रिक टन इतकी आहे. अशा प्रकारे राष्ट्रीय पातळीवर केंद्रीय धान्य गोदामांत साठवणूक करण्याची पुरेशी क्षमता आहे.
मागील पाच वर्षांत आणि चालू वर्षात देशातील तांदूळ आणि गहू यांचे एकूण उत्पादन खालील प्रमाणे आहे:
आकडेवारी मेट्रिक टननुसार
|
|
Kharif Marketing Season / Rabi Marketing Season 
|
|
Wheat
|
|
Rice
|
|
2015-16
|
|
865.26
|
|
1044.07
|
|
2016-17
|
|
922.88
|
|
1097.00
|
|
2017-18
|
|
985.12
|
|
1115.20
|
|
2018-19
|
|
971.10
|
|
1164.20
|
|
2019-20
|
|
1035.96
|
|
1184.25
भारतीय अन्नधान्य महामंडळाने धान्यसाठा दीर्घ कालावधीसाठी वैज्ञानिक पध्दतीने साठविलेला आणि संरक्षित केलेला असतो.या साठ्यापैकी काही धान्य चक्रीवादळ/पूरअशा नैसर्गिक आपत्ती किंवा वाहतूक करताना कमी होतो. साठवण्याच्या जागेची गैरसोय किंवा हाताळण्याची सुविधा यामुळे कोणतेही थेट नुकसान होत नाही.
गेल्या पाच वर्षांत एफसीआय मधे खराब झालेल्या धान्याची आकडेवारी खालील प्रमाणे.
|
|
Year
|
|
Damage Accrual in FCI 
|
|
% Damaged foodgrain against offtake quantity
|
|
2015-16
|
|
0.03
|
|
0.01
|
|
2016-17
|
|
0.09
|
|
0.02
|
|
2017-18
|
|
0.027
|
|
0.006
|
|
2018-19
|
|
0.05
|
|
0.01
|
|
2019-20
|
|
0.02
|
|
0.004
ही माहिती केंद्रीय ग्राहक, अन्न आणि सार्वजनिक वितरण राज्यमंत्री श्री. दानवे रावसाहेब दादाराव यांनी राज्यसभेत एका लिखित उत्तरात दिली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 87
संरक्षण मंत्रालय
समुद्र सेतू अभियान
आयएनएस जलाश्वने इराणमधील 687 भारतीय नागरिक मायदेशी
नवी दिल्ली, 1 जुलै 2020
भारतीय नौदलाच्या वतीने सुरू करण्यात आलेल्या समुद्र सेतू अभियानाअंतर्गत आयएनएस जलाश्वने आज इराणमधल्या 687 भारतीय नागरिकांना मायदेशी परत आणण्यात आले. इराणमधल्या बंदर अब्बास येथून निघालेले हे जहाज आज  सकाळी तुतिकोरीन बंदरामध्ये दाखल झाले. भारतीय नौदलाच्या जहाजांनी इराणमधून आत्तापर्यंत 920 भारतीय नागरिकांना मायदेशी आणले आहे.
इराणमधल्या भारतीय मिशनच्यावतीने भारतीय नागरिकांना मायदेशी पाठवण्यासंबंधीची सर्व व्यवस्था करण्यात आली होती. जलप्रवासाला जाण्यापूर्वी सर्वांच्या आवश्यक वैद्यकीय चाचण्या करण्यात आल्या. तसेच कोविड-19चा होत असलेला प्रसार लक्षात घेवून शारीरिक अंतर राखण्यासाठी घालून देण्यात आलेल्या सर्व नियमांचे काटेकोर पालन करण्यात आले.
तुतिकोरीन बंदरातल्या स्थानिक अधिकारी वर्गाने आलेल्या प्रवाशांची स्थानांतरणाची प्रक्रिया पूर्ण करून, आरोग्य तपासणीनंतर त्यांच्या मूळ स्थानी जाण्यासाठी वाहतुकीची व्यवस्था केली.
संपूर्ण जगभरामध्ये कोविड-19 चा झालेला प्रसार लक्षात घेवून जे मायदेशी येवू इच्छितात अशा 3992 भारतीय नागरिकांना नौदलाच्या समुद्र सेतू अभियानाअंतर्गत आत्तापर्यंत मायदेशी आणण्यात आले आहे. महामारीच्या काळामध्ये हे भारतीय नागरिक मालदिव, श्रीलंका आणि इराणमध्ये वास्तव्य करीत होते.
M.Iyengar/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
श्रम आणि रोजगार मंत्रालय
केंद्रीय श्रम आणि रोजगार मंत्र्यांच्या हस्ते चंदिगढ इथल्या “श्रम ब्युरो भवन” चे उद्घाटन
केंद्रीय श्रम आणि रोजगार राज्यमंत्री  संतोष कुमार गंगवार यांच्या हस्ते आज चंदिगढ इथल्या श्रम विभागाची नवी इमारत- ‘श्रम ब्युरो भवन’ चे उद्घाटन झाले. आज श्रम विभागाचा शताब्दी महोत्सव आहे.
गेली अनेक वर्षे, चंदिगढच्या श्रम विभागातील अधिकारी आणि कर्मचाऱ्यांनी केलेल्या कामाचे यावेळी गंगवार यांनी कौतुक केले, त्यांच्या एकत्रित प्रयत्नातूंच, हे “श्रम ब्यूरो भवन” उभारण्यात यश आले आहे, असे गंगवार यावेळी म्हणाले.
श्रम आणि कामगारांशी सबंधित सर्व आकडेवारी आणि माहितीचे संकलन अद्ययावत आणि अचूक असेल,तर त्यातून धोरणनिर्मिती करतांना योग्य दिशा आणि स्पष्टता मिळते. त्यामुळेच, श्रमक्षेत्राशी सबंधित सांख्यिकीचे संकलन आणि विश्लेषण करणाऱ्या श्रम विभागासारख्या संस्थांचे विशेष महत्व आहे, असे मत त्यांनी व्यक्त केले. डेटा या संकल्पनेला आगामी काळातही अनन्यसाधारण महत्व असेल, त्याशिवाय भारतासारख्या विपुल कामगारशक्ती असलेल्या देशात, कामगार विभागासारख्या कामगार सांख्यिकीशी समर्पित संस्थांचे काम अधिकच महत्वपूर्ण ठरते असेही गंगवार यावेळी म्हणाले.
M.Chopade/R.Aghor/P.Kor
ग्राहक व्यवहार, अन्न आणि सार्वजनिक पुरवठा मंत्रालय
रामविलास पासवान यांच्या हस्ते बीआयएस मोबाईल अॅप ‘बीआयएस केअर’ आणि ई-बीआयएसच्या प्रमाणीकरण, अनुरुप मूल्यांकन आणि प्रशिक्षण पोर्टलचा शुभांरभ
केंद्रीय ग्राहक व्यवहार, अन्न आणि सार्वजनिक वितरण खात्याचे मंत्री रामविलास पासवान यांच्या हस्ते आज भारतीय मानक ब्युरोच्या मोबाईल अॅप ‘बीआयएस केअर’ आणि तीन पोर्टल- प्रमाणीकरण, अनुरुप मुल्यांकन आणि ई-बीआयएसचे प्रशिक्षण पोर्टलचा www.manakonline या संकेतस्थळावर ग्राहकांसाठी शुभारंभ करण्यात आला. बीआयएस-केअर मोबाईल अॅप सर्व अँड्रॉईड फोनच्या माध्यमातून वापरता येईल. हे अॅप हिंदी आणि इंग्रजी भाषांमध्ये उपलब्ध असून ते गुगल प्ले स्टोअरवरुन मोफत डाऊनलोड करता येईल. ग्राहक या अॅपचा वापर करुन आयएसआय-मार्क व हॉलमार्क उत्पादनांच्या सत्यतेची पडताळणी करु शकतात आणि तक्रारी नोंदवू शकतात. ग्राहकांचे हित जपण्यासाठी सरकारने अनेक पावले उचलले असल्याची मंत्री म्हणाले.
याप्रसंगी रामविलास पासवान यांनी एक राष्ट्र, एक मानक योजनेविषयी बोलताना सांगितले की, भारतीय मानक ब्युरोने  देशातील इतर मानक विकास संघटनांच्या मान्यतांसाठी मानक सूत्रीकरण सुसंवाद साधावा या हेतुने एक योजना तयार केली आहे.
आत्मनिर्भर भारत अभियानाचे उद्दीष्ट साध्य करण्यासाठी आणि ग्राहक हित संरक्षणासाठी, बीआयएसला आपली निर्यात आणि स्वस्त आणि कमी दर्जाच्या उत्पादनांची आयात यांच्या मानकांविषयी प्रयत्न वाढवावे लागणार आहेत, असे रामविलास पासवान म्हणाले.
त्यांनी सांगितले की, ग्राहक व्यवहार विभागाने मानक राष्ट्रीय कृती आराखड्यास मान्यता दिली असून मानकांच्या विकासासाठी अर्थव्यवस्थेतील महत्त्वाची क्षेत्रं निश्चित केली आहेत.
पासवान यांनी सुक्ष्म, लघु आणि मध्यम उद्योगांना मदत करण्याच्या गरजेवरही पुनरुच्चार केला आणि कोविड-19 चा सामना करण्यासाठी एमएसएमईना देण्यात आलेल्या सवलतींविषयी माहिती दिली. ते म्हणाले, त्यांच्यासाठी किमान चिन्हांकन शुल्कात केवळ 40% नी कपात केली नाही तर त्यांना शुल्क दोन टप्प्यात जमा करण्याचा पर्यायही दिला आहे. परवान्यांचे नुतनीकरण करण्यासाठीची मुदत 30 सप्टेंबर 2020 पर्यंत वाढवण्यात आली आहे.
कोविड-19 संक्रमण परिस्थितीत, बीआयएसने प्रावरणे आणि व्हेंटीलेटर्स यांच्यासाठी कोविड प्रमाणीकरण विकसित करुन एन-95 मास्क, वैद्कीय मास्क आणि डोळ्यांच्या सुरक्षेसाठी लागणाऱ्या उपकरणांच्या परवान्यांबाबत निकष जाहीर केले. परिणामी आयएसआय चिन्हांकीत पीपीई उत्पादनात वाढ झाली. तसेच आयएसआय चिन्हांकीत एन-95 मास्कची दैनंदिन उत्पादनक्षमता दोन लाखांहून कमी होती ती चार लाखांहून अधिक झाली.
पंतप्रधान कार्यालय
चक्रीवादळाच्या परिस्थितीबाबत महाराष्ट्र व गुजरातच्या मुख्यमंत्र्यांसोबत पंतप्रधानांनी साधला संवाद
नवी दिल्ली, 2 जून 2020
पंतप्रधान नरेंद्र मोदी यांनी चक्रीवादळाच्या परिस्थितीबाबत महाराष्ट्राचे मुख्यमंत्री उद्धव ठाकरे, गुजरातचे मुख्यमंत्री विजय रुपाणी आणि दमण दीव, दादरा आणि नगर हवेलीचे प्रशासक प्रफुल्ल के पटेल यांच्याशी चर्चा केली आहे. केंद्राकडून शक्य ते सर्व सहकार्य आणि मदत करण्याचे आश्वासन त्यांनी दिले.
पंतप्रधान कार्यालयाने एका ट्वीटमध्ये म्हटले आहे की, “पंतप्रधान नरेंद्र मोदी यांनी चक्रीवादळाच्या परिस्थितीबाबत महाराष्ट्राचे मुख्यमंत्री उद्धव ठाकरे, गुजरातचे मुख्यमंत्री विजय रुपाणी आणि दमण दीव, दादरा आणि नगर हवेलीचे प्रशासक प्रफुल्ल के पटेल यांच्याशी चर्चा केली आहे. केंद्राकडून शक्य ते सर्व सहकार्य आणि मदत करण्याचे आश्वासन त्यांनी दिले आहे.”
G.Chippalkatti/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
2022-23 मध्ये वित्तीय तुट सकल राष्ट्रीय उत्पादनाच्या 6.4% राहील असा अंदाज
4.5% टक्यापेक्षा कमी वित्तीय तुटीचा स्तर साध्य करण्यासाठी वित्तीय एकत्रीकरणाचा प्रशस्त मार्ग जारी
2022-23 मध्ये भांडवली खर्चात 35.4% वाढ करत हा खर्च 7.50 लाख कोटी रुपये , 2021-22 मध्ये हा खर्च 5.54 लाख कोटी होता
2022-23 मध्ये भांडवली व्यय जीडीपीच्या 2.9% राहणार
2022-23 साठी सरकारची बाजारातून घेतलेली एकूण कर्जे 11, 58,719 कोटी रुपये राहण्याचा अंदाज
नवी दिल्ली, 1 फेब्रुवारी 2022
2022-23 साठी वित्तीय तुट ही जीडीपी म्हणजेच सकल राष्ट्रीय उत्पादनाच्या 6.4 टक्के राहील असा अंदाज असून, 2025-26 पर्यंत वित्तीय तुट 4.5 टक्क्यापेक्षा कमी राखण्याचे उद्दीष्ट गाठण्यासाठी गेल्या वर्षी मी जाहीर केलेल्या वित्तीय एकत्रीकरणाच्या प्रशस्त मार्गाला अनुसरून ती आहे असे केंद्रीय वित्त मंत्री निर्मला सीतारामन यांनी, 2022-23 साठीचा केंद्रीय अर्थसंकल्प आज संसदेत मांडताना सांगितले.
चालू वर्षात सुधारित वित्तीय तुट जीडीपीच्या 6.9 टक्के राहण्याचे अनुमान आहे तर अर्थसंकल्प अनुमानात ही तुट 6.8 टक्के सादर करण्यात आली आहे.
वित्तीय तुट
2022-23 मध्ये वित्तीय तुटीचा स्तर निश्चित करताना, बळकट आणि शाश्वततेसाठी, सार्वजनिक गुंतवणुकीद्वारे विकासाची जोपासना करण्याच्या आवश्यकतेबाबत आपण सजग असल्याचे वित्त मंत्र्यांनी सांगितले. 2022-23 साठी वित्तीय तुट 16, 61,196 कोटी राहील असा अंदाज आहे. 2021-22 साठी वित्तीय तुटीचा सुधारित अंदाज 15, 91,089 कोटी रूपयांचा आहे, तर अर्थसंकल्पीय अंदाज 15, 06,812 कोटी रुपये आहे.
भांडवली खर्च
केंद्रीय अर्थसंकल्पात भांडवली खर्चात पुन्हा एकदा 35.4टक्के अशी मोठी वाढ करत 5.54 लाख कोटी वरून 2022-23 मध्ये 7.50 लाख कोटी करण्यात येत आहे. 2019-20 च्या तुलनेत या खर्चात 2.2 पट वाढ झाली आहे.
राज्यांना अनुदान सहाय्यतेद्वारे भांडवली मालमत्ता निर्मितीसाठीच्या तरतुदीसमवेत भांडवली खर्चासह, 2022-23मध्ये केंद्र सरकारचा प्रभावी भांडवली खर्च 10.68 लाख कोटी रुपये राहील असा अंदाज असून तो जीडीपीच्या 4.1% असल्याची माहिती वित्तमंत्र्यांनी दिली.
2022-23 मध्ये एकूण खर्च 39.45 लाख कोटी रुपये तर कर्जाव्यतिरिक्त एकूण मिळकत 22.84 लाख कोटी रुपये राहील असा अंदाज वर्तवण्यात आला आहे. 2021-22 च्या अर्थसंकल्प अंदाजात एकूण खर्च 34.83 लाख कोटी दर्शवण्यात आला होता तर सुधारित अंदाज37.70 लाख कोटी रुपयांचा असल्याचे वित्तमंत्र्यांनी सांगितले.
बाजारातून उभारलेली कर्जे
2022-23 साठी सरकारची बाजारातून उभारलेली एकूण कर्जे 11,58,719 कोटी रुपये राहतील असे अनुमान आहे. 9, 67,708 कोटी रूपयांच्या अर्थसंकल्प अंदाजाच्या तुलनेत, 2021-22 मध्ये यासाठी सुधारित अंदाज 8, 75,771कोटी रुपयांचा वर्तवण्यात आला आहे.G.Chippalkatti/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
कायदा आणि न्याय मंत्रालय
महात्मा गांधी जयंतीनिमित्त न्याय विभागाच्यावतीने ‘श्रमदान’
ऑनलाइन निबंध लेखन आणि चित्रकला स्पर्धेचे आयोजन
स्वच्छता राखणे ही जीवनशैली बनविण्याचा केला संकल्प
महात्मा गांधी यांच्या जयंतीनिमित्त आज न्याय विभागाच्यावतीने  येथे श्रमदान मोहिमेचे आयोजन करण्यात आले होते. या उपक्रमामध्ये न्याय विभागाचे सर्व अधिकारी आणि कर्मचारी सहभागी झाले होते. सर्वांनी मिळून कार्यालयाचा परिसर स्वच्छ केला.
गांधी जयंतीचे औचित्य साधून ऑनलाइन निबंध लेखन आणि चित्रकला स्पर्धेचेही आयोजन करण्यात आले होते. चांगल्या जीवनासाठी स्वच्छता आवश्यक असल्यामुळे ती कायम ठेवणे, आणि स्वच्छता सर्वांच्या जीवनशैलीचा भाग बनविण्याची आवश्यकता आहे; आणि त्यासाठी सर्वजण नियमित विशिष्ट वेळ देवून ‘स्वच्छता अभियाना’मध्ये योगदान देतील, असा संकल्प यावेळी सर्वांनी केला.
-----
M.Iyangar/S.Bedekar/P.Kor
भारतीय निवडणूक आयोग
मुख्य निवडणूक आयुक्त श्री सुशील चंद्रा यांनी उझबेकिस्तानच्या राष्ट्राध्यक्ष निवडणुकीदरम्यान आंतरराष्ट्रीय निरीक्षक म्हणून दिली भेट
नवी दिल्ली, 28 ऑक्टोबर 2021
उझबेकिस्तानच्या केंद्रीय निवडणूक आयोगाच्या अध्यक्षांनी,  दिलेल्या निमंत्रणावरून, भारताचे मुख्य निवडणूक आयुक्त, श्री सुशील चंद्र यांनी 24 ऑक्टोबर 2021 रोजी उझबेकिस्तानात झालेल्या राष्ट्राध्यक्षपदाच्या निवडणुकीचे निरीक्षक या नात्याने तीन सदस्यीय शिष्टमंडळाचे नेतृत्व केले. उझबेकिस्तानच्या नवीन निवडणूक संहितेनुसार घेण्यात आलेल्या या निवडणुकीकडे साऱ्या आंतरराष्ट्रीय समुदायाचे लक्ष होते.
मुख्य निवडणूक आयुक्त, श्री सुशील चंद्र आणि उझबेकीस्तानच्या केंद्रीय निवडणूक आयोगाचे अध्यक्ष श्री झैनिद्दीन एम. निजामखोदजाएव यांच्यात 21 ऑक्टोबर 2021 रोजी निवडणूक सहकार्याबाबत द्विपक्षीय बैठक झाली. निजामखोदजाएव यांनी उझबेकिस्तानचे आमंत्रण स्वीकारल्याबद्दल श्री चंद्रा यांचे आभार मानले आणि त्यांना एकल इलेक्ट्रॉनिक मतदार यादी, मतदानाच्या दिवशी वैयक्तिक मतदानाची व्यवस्था आणि लवकर मतदान तसेच कोविड सुरक्षा व्यवस्थेसह या निवडणुकीच्या आयोजनासाठी केलेल्या उपाययोजना यासह विविध विषयांची माहिती दिली.
भारतात नुकत्याच झालेल्या निवडणुका,उझबेकिस्तानच्या निवडणूक अधिकार्यांसाठी आयोजित करण्यात आलेल्या निवडणूक सहकार्य, प्रशिक्षण आणि क्षमता निर्माण कार्यक्रमांवरील सामंजस्य करारावर स्वाक्षरी करून दोन्ही देशांमधील निवडणूक संबंध अधिक दृढ करण्यासाठी विविध मार्गांबद्दल श्री चंद्रा यांनी माहिती दिली.
भारतातील निवडणुकीदरम्यान आयोजित केलेल्या भारतीय निवडणूक आयोगाच्या आंतरराष्ट्रीय निवडणूक अभ्यागत कार्यक्रमांमध्ये  उझबेकिस्तानमधील प्रतिनिधी उत्साहाने सहभागी होत आहेत आणि उझबेकिस्तानमधील अधिकारी आयटीइसी कार्यक्रमांतर्गत भारतीय निवडणूक आयोगाच्या प्रशिक्षण कार्यक्रमांना उपस्थित राहिले आहेत. 14 जिल्हा निवडणूक आयोग आणि 10,760 स्थानिक निवडणूक आयोग यांचा समावेश असलेल्या त्रिस्तरीय संरचनेचे अनुसरण उझबेकिस्तानचा केंद्रीय निवडणूक आयोग प्रशासन करते.
उझबेकिस्तानच्या केंद्रीय निवडणूक आयोगाच्या, निवडणूक प्रशासन, कार्यपद्धती आणि उपक्रमांचा आढावा घेण्यासाठी भारतीय शिष्टमंडळाने 7 व्या आणि 14 व्या जिल्हा निवडणूक आयोगांना भेट दिली. त्यानंतर, त्यांनी निवडणूक प्रक्रियेचे तपशीलवार निरीक्षण करण्यासाठी उझबेकिस्तानमधील मतदान केंद्रांनाही भेट दिली.
सुशील चंद्र यांनी या भेटीत भारताचे दुसरे पंतप्रधान लाल बहादूर शास्त्रीजी यांच्या ताश्कंद येथील स्मृतीस्थळावर पुष्पहार अर्पण करून आदरांजली वाहिली.
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142